katoliku preester tuli kapist välja  pea tal oli paksult võõraid saladusi täis  katoliku preestrile tegivad need nalja  vaikselt muheledes taarus, aedupidi käis    elu tollel päeval oli miskipärast helge  kõik on kole lihtne - nõnda pihiisal näis  lahendusi palju - muhedad ja  selged  sitta kah, et muretsejad ise veel ei näind    katoliku preester võttis rannast peoga kive  vette neid ei pildund, lasi vabaks tagasi  jõgi teda jälgis, saladuslik-libe  äraseletatud selle on siin nähtud ennegi